Efter et lidt voldsomt karneval i Aalborg i 2008 strammer politi og karnevalsforeningen lidt op. Nu skal der gribes ind mod ulovligt ølsalg og tyveri af indkøbsvogne.

- Det sænker farten i optoget og generer mange af de andre glade deltagere, siger politikommissær Poul Tradsborg, Nordjyllands Politi. Politi, SKAT, Fødevareregionen og Karnevalsforeningen vil også stoppe ulovligt ølsalg og salg af mad fra ikke godkendte boder. Og så skal der forbedres på sikkerheden - for i 2008 røg tre unge på sygehuset efter at have taget ecstasy - og en blev voldsomt forbrændt efter der blev sat ild til hans udklædning. Det skal forhindres med flere brandvagter. - Derfor kommer der også flere samaritter og vi laver en fremskudt skadestue i Kildeparken, så vi fortsat kan få en glad fest i Aalborg, fortæller Poul Tradsborg. Årets karneval holdes den 23. maj.